เป็นความดัน ทานแอปเปิ่ลไซเดอร์ได้ไหมคะ
สวัสดีค่ะ หากมีโรคความดันโลหิตสูง สิ่งที่ควรปฏิบัติตัว ได้แก่1. ลดการทานโซเดียม ซึ่งได้แก่ อาหารที่มีรสเค็มจัด อาหารที่ใส่ผงชูรส ซึ่งรวมถึงบะหมี่กึ่งสำเร็จรูป ขนมขบเคียวต่างๆ ไส้กรอก เบคอน เป็นต้น อาหารที่ใส่ผงฟู เช่น ขนมปังต่างๆ เป็นต้น อาหารหมักดอง ของแห้งต่างๆ เช่น กุ้งแห้ง ปลาเค็ม กะปิ หมูหยอง เป็นต้น2. ทานผักและผลไม้ทุกวัน เพราะมีแมกนีเซียมและใยอาหารที่จะช่วยลดความดันได้3. ควบคุมน้ำหนักไม่ให้เพิ่มขึ้น หากมีน้ำหนักตัวมากเกินมาตรฐาน (ค่า BMI มากกว่า 23) ก็ควรลดน้ำหนักลง4. หากความดันโลหิตไม่ได้อยู่ในระดับสูงอันตราย และไม่ได้มีโรคหลอดเลือดหัวใจ ก็ควรออกกำลังกายทุกวัน แต่ควรหลีกเลี่ยงการออกกำลังกายที่ใช้การออกแรงดัน เช่น ยกน้ำหนัก เพราะจะทำให้ความดันโลหิตสูงขึ้นได้5. งดการสูบบุหรี่และดื่มแอลกอฮอล์ รวมถึงไม่อยู่ใกล้ผู้ที่สูบบุหรี่6. ลดความเครียด พักผ่อนให้เพียงพอ7. ทานยาตามที่แพทย์สั่งและไปพบแพทย์ตามนัดสม่ำเสมอเป็นต้นสำหรับแอปเปิ้ลไซเดอร์ ซึ่งเป็นน้ำส้มสายชูหมักชนิดหนึ่ง หากไม่ได้มีโรคกระเพาะอาหารหรือกรดไหลย้อนอยู่ ก็สามารถที่จะทานได้ค่ะ โดยควรทานในปริมาณที่เหมาะสม หากทานมากไป อาจมีผลเสียได้ เช่น เคลือบฟันถูกทำลาย หรือมีอาการแสบร้อนในช่องปากและลำคอ (เนื่องจากมีความเป็นกรดอ่อนๆ) ระดับเกลือแร่โพแตสเซียมในเลือดต่ำลง เป็นต้น